મેરાન્યૂઝ નેટવર્ક.જામનગરઃ જો તમે એટીએમ કાર્ડની સાથે પીન નંબર યાદ રાખવા માટે કાપલી રાખતા હો તો ચેતી જજો કેમકે, જામનગર જિલ્લાના મેઘપર પોલીસ દફતરમાં એટીએમ કાર્ડ ચોરીનો ગુનો નોંધાયો છે. ગુન્હાની ગંભીરતા એ છે કે, બિનગુજરાતીએ પોતાના એટીએમ કાર્ડ સાથે પાસવર્ડ લખેલી કાપલી રાખી હતી. જેના સહારે તસ્કરોએ પાંચ મોબાઇલની ખરીદી કરી તેમજ રૂા.50,000ની રોકડ રકમ એટીએમમાંથી ઉપાડી લીધી હતી. પોલીસે અજાણ્યા તસ્કરને શોધવા કવાયત હાથ ધરી છે.